Når romanen begynner er Odin 17–18 år gammel, og har kommet tilbake til hjembygda etter å ha tatt middelskoleeksamen i Trondheim. I og med at Odin er født omkring 1880, begynner handlinga altså noen år før århundreskiftet. Astri og Odin er begge barnebarn av Åsel på Håberg, den førende krafta i slekta, og hovedpersonen i det tredje bindet i romanserien, . Åsel og Odin tar opp kontakten etter at Odins mor Elen dør. I møtene med Åsel få Odin avklart sitt forhold til «juviktradisjonen» og en større livsoppgave. I begravelsen etter Åsel, i bokas siste kapittel, holder Odin en minnetale hvor han påtar seg å føre slektsforpliktelsene videre.